**Isus, Bog ljubitelj i stvoritelj čovjeka, proživio je
i oplemenio čovječji komadić zemaljskog tvarnog života.
Rođen je kao jedan između nas, životom i čudima navijestio je
mnogo snažniju stvarnost koja nas čeka s druge strane ljudskog obzorja.
Smrt je teška stvarnost za svakog čovjeka i posljednje
što nas uistinu čeka u ovom lijepom materijalnom svijetu.
Na tu stvarnost Isus odgovara novom stvarnošću USKRSNUĆA.
Iz navještaja u evanđeljima dano nam je osjetiti snagu i
jasnoću koja nas i danas prožima te daje snagu vjerovati.

Isusovo je uskrsnuće poput vratiju koja nam se otvaraju
jer smo doista pozvani na gozbu.

Krist Kralj i Jaganjac neka nam rasvijetli misterij
čovječnosti i božanske ljubavi.

Neka u našim srcima probudi zoru Uskrsnuća
i oslobodi srce od svih ovozemaljskih *malih* vrednota.

Neka u nama bude priznanje: „Gospodin moj i Bog moj.“**

*fra Drago Ljevar*